পর্যালোচনায় দেখা যায়, চলতি তৃতীয় প্রান্তিক পর্যন্ত (২০১৭ সালের জুলাই থেকে চলতি বছরের মার্চ) নর্দার্ন জুটের পণ্য রফতানির পরিমাণ ছিল ৪৪ কোটি ৪৬ লাখ টাকা, যা আগের বছরের একই সময়ের চেয়ে ৩৭ শতাংশ বেশি। তবে রফতানির পাশাপাশি কোম্পানির উৎপাদন খরচ বেড়ে গেছে। চলতি নয় মাসে কোম্পানির আয়ের তুলনায় উৎপাদন ব্যয় ছিল ৮৭ দশমিক ৬ শতাংশ, যা আগের বছরের একই সময়ে ছিল ৮১ শতাংশ। চলতি হিসাব বছরের নয় মাসে উৎপাদন ব্যয় ছিল ৩৮ কোটি ৯৫ লাখ টাকা। এতে মোট আয় দাঁড়ায় ৫ কোটি ৫১ লাখ টাকা। আগের বছরের চেয়ে বিক্রি ৩৭ শতাংশ বাড়লেও উৎপাদন ব্যয় বেড়ে যাওয়ায় মোট আয় কমেছে প্রায় ৯ শতাংশ। একই সময়ে বিক্রয়জনিত ব্যয় বেড়েছে ৪৪ শতাংশ।